stanford-oval/wikipedia huggingface dataset:
Quarterhevonen

| Quarterhevonen |
| --- | --- |

Tyyppi::  lämminverinen
Alkuperä ja nimet
Alkuperämaa::   Yhdysvallat (itäiset osavaltiot)
Polveutuminen::  mustangit, englannintäysiverinen
Rodun syntyaika::  1700- ja 1800-luvut
Esiintyminen ja käyttö
Käyttötarkoitus::  karjahevonen, laukkahevonen, lännenratsu
Tärkeimmät alueet::  Yhdysvaltojen suosituin hevosrotu; yli 2 miljoonaa rekisteröityä yksilöä
Merkitys Suomessa::  marginaalinen
Ominaisuudet
Korkeus::  noin 140–160 cm
Värit::  usein rautias; kaikki yksiväriset hyväksytään
Karjankäsittely on ollut quarterhevosen tärkeimpiä käyttötarkoituksia
Quarterhevonen (engl. Quarter Horse, American Quarter Horse, myös QH tai AQH) on yhdysvaltalainen lämminverinen hevosrotu, joka polveutuu muiden muassa mustangista ja englannintäysiverisestä ja juontaa juurensa 1700–1800-luvuille. Rotua käytetään ratsuna (sekä lännenratsastukseen että eurooppalaistyyppiseen ratsastukseen), karjahevosena ja laukkahevosena.
Rodun nimi tulee neljännesmailista (engl. quarter of a mile), lyhyestä laukkakilpailumatkasta, jolla nämä hevoset ovat perinteisesti kilpailleet nopeudessa. Lyhyillä matkoilla quarterhevosta pidetäänkin jopa maailman nopeimpana hevosena. Se laukkaa neljännesmailin jopa 88 km/h nopeudella. Quarterhevoset ovat ketteryytensä, nopeutensa ja hyvän tasapainonsa sekä "karjavaistonsa" (engl. cow sense) ansiosta erinomaisia karjahevosia, missä käytössä moni amerikkalainen quarterhevonen on edelleenkin.
Suomessa toimii Suomen Quarterhevosyhdistys, joka on AQHA:n (American Quarter Horse Association) alajärjestö.
Ominaisuudet

Quarterin säkäkorkeus on noin 140–160 cm ja hevonen on yksivärinen, eli varsinaista kirjavuutta ei sallita. Tavallisin väri on rautias. Kirjavat quarterit ja quarter-englannintäysiveriristeytykset luetaan omaksi paint-rodukseen.
Quarterhevosesta on myös ponikokoinen versio (engl. quarter pony), ja quarterhevosta on myös risteytetty varsin paljon arabin kanssa, jolloin tuloksena on quarteria kevyempi "quarabi" engl. quarab.
Quarterhevonen kuuluu Yhdysvaltojen suosituimpiin hevosrotuihin. Suomessa rotu on uusi tulokas, ja niitä on noin 350.
Aiheesta muualla

Suomen Quarterhevosyhdistys (SQHY) ry
Quarterhevosjärjestö AQHA, American Quarter Horse Association (englanniksi)
Quarterhevonen Hevosmaailma.netissä (Arkistoitu – Internet Archive)
Quarterhevonen lännenratsuna
Richard Ludwig

| Mitalit> Maa:   Saksan keisarikunta. Olympialaiset .Miesten rugby | Mitalit> Maa:   Saksan keisarikunta. Olympialaiset .Miesten rugby | Mitalit> Maa:   Saksan keisarikunta. Olympialaiset .Miesten rugby | Maa:   Saksan keisarikunta> .Miesten rugby |
| --- | --- | --- | --- |
|  Hopeaa | Pariisi 1900 | joukkuekilpailu |  |
Richard Ludwig (22. toukokuuta 1877 Frankfurt am Main – 10. elokuuta 1946 Königstein im Taunus) oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja oli siellä mukana saamassa hopeaa. Hän oli Erich Ludwigin veli.
Francis Emmanuel Ogbonna Okobo

Francis Emmanuel Ogbonna Okobo (s. 4. marraskuuta 1936) on nigerialainen roomalaiskatolinen piispa. Hänet vihittiin papiksi Enugun hiippakuntaan 4. kesäkuuta 1966 ja nimitettiin Nsukkan hiippakunnan piispaksi 19. marraskuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.
Okobo jäi eläkkeelle 13. huhtikuuta 2013, jolloin hänen seuraajakseen nimitettiin Godfrey Igwebuike Onah.
Renault R27

| Renault R27 |
| --- | --- |
 Kovalainen Britannian GP:ssä.
Talli:   Renault
Suunnittelija(t):   Bob Bell
Kuljettajat:  3.  Giancarlo Fisichella 4.  Heikki Kovalainen
Teknisiä tietoja
Renkaat:  B Bridgestone
Polttoaine:  Elf
Moottori:  vapaasti hengittävä Renault RS27 2,4 l 90° V8
Voimansiirto:  Renault 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2007
Kilpailuja:  17
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  51
Valmistajien maailmanmestaruuksia:  0
Kuljettajien maailmanmestaruuksia:  0
Renault R27 on Bob Bellin suunnittelema auto, jolla Formula 1 -talli Renault kilpaili kaudella 2007. Autoa ajoivat italialainen Giancarlo Fisichella ja suomalainen Heikki Kovalainen. Testikuljettajina toimivat brasilialaiset Nelson Piquet Jr. ja Ricardo Zonta. Auto julkistettiin 24. tammikuuta Amsterdamissa, Alankomaissa.
Autolla saavutettiin pisteitä varsin tasaisesti pitkin kautta. Kovalainen ajoi ainoan palkintosijoituksen, kun hän ylsi toiseksi sateisessa Japanin GP:ssä. McLarenin hylkäyksen avittamana talli oli kolmas valmistajien sarjassa 51 pisteellä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Renault | Renault V8 | B |  | AUS | MAL | BHR | ESP | MON | CAN | USA | FRA | GBR | EUR | HUN | TUR | ITA | BEL | JPN | CHN | BRA | 51 | 3. |
| 2007 | Renault | Renault V8 | B |  Giancarlo Fisichella | 5 | 6 | 8 | 9 | 4 | DSQ | 9 | 6 | 8 | 10 | 12 | 9 | 12 | Kesk. | 5 | 11 | Kesk. | 51 | 3. |
| 2007 | Renault | Renault V8 | B |  Heikki Kovalainen | 10 | 8 | 9 | 7 | 13† | 4 | 5 | 15 | 7 | 8 | 8 | 6 | 7 | 8 | 2 | 9 | Kesk. | 51 | 3. |
Autot, jotka kilpailivat Formula 1 -kaudella 2007
McLaren MP4-22
Renault R27
Ferrari F2007
Honda RA107
BMW Sauber F1.07
Toyota TF107
Red Bull RB3
Williams FW29
Scuderia Toro Rosso STR2
Spyker F8-VII
Super Aguri SA07
Ringsaker Blad

| Ringsaker Blad |
| --- | --- |

Lehtityyppi:  paikallislehti
Kustantaja:  Amedia
Levikki:  8 333 (2020)
Perustettu:  1935
Päätoimittaja:  Gaute Frend
Kotikunta:  Ringsaker
Kotimaa:  Norja
Ilmestymistiheys:  ti, to ja la
Kieli:  norja
Aiheesta muualla
Kotisivu
Ringsaker Blad on norjalainen vuonna 1935 perustettu paikallislehti, jonka toimitus on Brumunddalissa Ringsakerin kunnassa. Lehti ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Fort Bragg (Kalifornia)

Fort Bragg ilmasta.
Fort Bragg on rannikkokaupunki Yhdysvaltojen Kalifornian osavaltion pohjoisosassa Mendocinon piirikunnassa. Se sijaitsee noin 280 kilometriä pohjoiseen San Franciscosta ja 215 kilometriä etelään Eurekasta. Fort Braggin väkiluku vuoden 2020 väestönlaskennassa oli 6 983.
Kaupunki ja sitä ympäröivä alue on suosittua matkailuseutua Tyynenmeren näkymiensä vuoksi. Vuonna 1889 perustettu kaupunki on kasvanut jättiläispunapuun korjuun ja sahateollisuuden ympärille. Ensimmäinen saha perustettiin Noyojoen suulle 1852 ja alkuperäisasukkaille perustettiin reservaatti. San Franciscon maanjäristys 1906 järkytti myös Fort Braggin alueen taloutta, mutta pian alueelle rakennettiin rautatie, joka piristi elinkeinoelämää.
Fort Braggin sahateollisuus houkutteli aikoinaan myös suomalaisia siirtolaisia. Vuonna 1872 joukko suomalaisia merimiehiä asettui metsätöihin Cuffeys Coveen. Keväällä 1875 tuotiin suomalaisia siirtolaisia San Franciscosta Noyon sahalle töihin. Suomalaiset perustivat kaupunkiin vuonna 1889 oman seurakunnan, josta lestadiolaiset pian eriytyvät omaksi seurakseen. Vuonna 1892 perustettiin suomalainen raittiusseura. Kaupungissa varttui amerikansuomalainen kontra-amiraali Onnie Lattu. Täällä kuoli vuonna 1940 suomalaissiirtolaisten pappi ja historioitsija Salomon Ilmonen.
Richelieu-luokka

| Richelieu-luokka |
| --- | --- |
 Piirros suojasta ja aseistuksesta

Tekniset tiedot
Uppouma:  48 950 t
Pituus:  248 m
Leveys:  35 m
Syväys:  9,6 m
Koneteho:  150 000 hv
Nopeus:  32 solmua
Miehistöä:  911
Aseistus
Meritorjunta:  8 × 380 mm/L45 Mle 1935 -tykkiä neliputkisissa torneissa
Ilmatorjunta:  9 × 152 mm tykkiä kolmoistorneissa 24 × 100 mm ilmatorjuntatykkiä kaksoistorneissa 28 × 57 mm ilmatorjuntatykkiä kaksoistorneissa
Richelieu-luokka oli Ranskan laivaston neljän 1930-luvun lopulla valmistetun nopean taistelulaivan alusluokka. Aluksista kuitenkin ainoastaan kaksi valmistui. Luokan alukset olivat Ranskan laivaston viimeiset valmistuneet taistelulaivat.
Alukset olivat suurennettuja Dunkerque-luokan aluksia, joiden pääaseiksi asennettiin uudet 380 millimetrin tykit.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Richelieu | Arsenal de Brest, Brest | 22. lokakuuta 1935 | 17. tammikuuta 1939 | 15. kesäkuuta 1940 | palveluksesta 30. syyskuuta 1967 romutettu |
| Jean Bart | Ateliers et Chantiers de la Loire, St. Nazaire-Loire & Chantiers de Penhoët, St. Nazaire-Penhoët | 6. joulukuuta 1936 | 16. maaliskuuta 1940 | 16. tammikuuta 1949 | koululaivaksi tammikuussa 1961 palveluksesta 1969 romutettu 1970 |
| Clemenceau | Arsenal  de Brest | 17. tammikuuta 1939 | 1942 | ei | tuhoutunut 27. elokuuta 1944 romutettu sodan päätyttyä |
| Gascogne | Ateliers et Chantiers de la Loire & Chantiers de Penhoët | ei | ei | ei |  |
Fort Boyard (videopeli)

| Fort Boyard |
| --- | --- |

Kehittäjä:  Appeal Studios S.A.
Julkaisija:  Microids
Jakelija:  Steam
Julkaistu:  2019
Lajityyppi:  minigames (d) (käännä suomeksi)
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  Microsoft Windows Playstation 4 Xbox One Nintendo Switch
Jakelumuoto:  Digitaalinen jakelu
Lisää peliartikkeleitaVideopelien teemasivulla
Fort Boyard on vuonna 2019 julkaistu ranskalainen videopeli, jonka on kehittänyt Appeal Studios S.A. Pelissä pelaaja saa valita hahmon, ja vaikeustason, jolla hän pelaa. Pelissä pelaaja suorittaa Fort Boyardista tunnettuja tehtäviä, joista hän voi ansaita avaimia. Pelistä on julkaistu myös uudempi versio, jossa on enemmän sisältöä. Peliä voi pelata Microsoft Windowsilla, Playstation 4:sella, Xbox Onella, ja Nintendo Switchillä.
Feelings

Wikisanakirjassa on tähän liittyvä sananselitys: .
Feelings tarkoittaa seuraavia asioita:
Feelings, Franz Lambertin albumi vuodelta 1987
Feelings, David Byrnen albumi vuodelta 1997
Feelings, Uriah Heepin kappale vuoden 1980 albumilta Conquest
Feelings, Maroon 5:n kappale vuodelta 2015
Feelings, Hayley Kiyokon kappale vuodelta 2017.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Feelings”, voi hakea sivunnimihaulla, laajalla sivunnimihaulla tai tekstihaulla.
Renault R.S.20

| Renault R> S.20 |
| --- | --- |

Talli:   Renault
Kuljettajat:  3.  Daniel Ricciardo 31.  Esteban Ocon
Testikuljettajat:  35.  Sergei Sirotkin  Zhou Guanyu
Teknisiä tietoja
Renkaat:  P Pirelli
Moottori:  E-Tech 20 V6 t
Kilpailuhistoria
Debyytti:   Itävallan GP 2020
Kilpailuja:  17
Voittoja:  0
Paalupaikkoja:  0
Nopeimpia kierroksia:  2
Palkintosijoja:  3
MM-pisteitä:  181
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2020
Renault R.S.20 on Formula 1 -talli Renault’n käyttämä auto kaudella 2020. Autolla kilpailivat Daniel Ricciardo ja Esteban Ocon. Talli teki merkittäviä uudistuksia autonsa alkuperäiseen suunnitteluun poistamalla talvitesteissä käytetyn mustasävyisen runkonsa sekä ottamalla käyttöön alkuperäisen kalenterin mukaisiin muihin osakilpailuihin tarkoitettuja päivitysosia Itävallan osakilpailuun. Autolla ajettiin kolme palkintosijaa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | Renault | Renault | P |  | AUT | STY | HUN | GBR | ANI | ESP | BEL | ITA | TUS | RUS | EIF | POR | EMI | TUR | BHR | SKR | ABU | 181 | 5. |
| 2020 | Renault | Renault | P |  Daniel Ricciardo | Kesk. | 8 | 8 | 4 | 14 | 11 | 4 | 6 | 4 | 5 | 3 | 9 | 3 | 10 | 7 | 5 | 7 | 181 | 5. |
| 2020 | Renault | Renault | P |  Esteban Ocon | 8 | Kesk. | 14 | 6 | 8 | 13 | 5 | 8 | Kesk. | 7 | Kesk. | 8 | Kesk. | 11 | 9 | 2 | 9 | 181 | 5. |
Aiheesta muualla

Kuvia tai muita tiedostoja aiheesta Renault R.S.20 Wikimedia Commonsissa
Raitalammi

| Raitalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°53′37″N, 24°17′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Renkajokeen 
Järvinumero:  35.884.1.008
Mittaustietoja
Pinnankorkeus:  102,1 m  
Rantaviiva:  0,61 km  
Pinta-ala:  2,116 ha  
 fiRaitalammi 
Raitalammi  on Kanta-Hämeessä Hämeenlinnassa Rengon taajaman Muurilassa sijaitseva lampi.
Maantietoa

Lampi sijaitsee Rengon taajama-alueella Renkajärveltä alkavalla ja Tunturivuorelle jatkuvalla harjujaksolla. Se on muodostunut yhteen taajama-alueen sisällä olevista supista . Lammen pinta-ala on 2,1 hehtaaria ja se on 250 metriä pitkä ja 150 metriä leveä. Sen rantaviivan pituus on 600 metriä. Rannat ovat yksityisomistuksessa tai vanhainkodin kohdalla kaupungin omistuksessa. Renkajoki tekee siinä olevan laajentuman jälkeen mutkan, jossa joessa on koski. Siinä kohdassa kadut muodostavat risteyksen, jossa sijaitsee Rengon kirkko. Kadut, jotka ohittavat lammen sen vierestä, ovat Kappelintie ja Rengonraitti. Nämä yhdessä lammen takana kulkevien katujen Raitalammintie ja Tuikontie sulkevat lammen sisäänsä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Vaikka Renkajoki ohittaa sen läheltä, yhtyy sen laskuoja jokeen yli 400 metriä alempana. Lammen vedenpinnan korkeus on 102,1 metriä mpy.
Historiaa

Vuoden 1855−1856 Kalmbergin kartastossa joen rannat oli raivattu niityiksi. Muu seutu ”Rengon” ympäristössä oli peltomaata. Myös Raitalammin pohjois- ja itärannat olivat peltoa. Lammen etelärannalla sijaitsi torppa. Tähän karttaan oli piirretty vain ”Rengonraitti”.
Vuoden 1961 peruskartassa Raitalammin rannat olivat muuten peltomaata lukuun ottamatta kunnalliskodin tonttia ja joidenkin asuintalojen tontteja.
Rain Without End

| Rain Without End October Tide |
| --- | --- | --- |

Studioalbumin tiedot
 Äänitetty : Unisound -studiossa, 1995
 Julkaistu: 1997
 Tuottaja(t): Dan Swanö
 Tyylilaji: melodinen death metal   doom metal
 Kesto: 39.12
 Levy-yhtiö: Vic Records
October Tiden muut julkaisut
|   | Rain Without End 1997 | Grey Dawn 1999 |
Rain Without End on metalliyhtye October Tiden debyyttialbumi, joka julkaistiin vuonna 1997. Se uudelleenjulkaistiin vuonna 2008 uudella kansikuvalla ja remasteroituna.
Kappaleet

12 Days of Rain – 6.43
Ephemeral – 6.19
All Painted Cold – 5.45
Sightless – 6.28
Losing Tomorrow – 2.35
Blue Gallery – 5.43
Infinite Submission – 5.35
Kokoonpano

Fredrik Norrman – kitara, basso
Jonas Renkse – rummut, laulu
Kokoonpano > Vierailevat muusikot

Morion – kosketinsoittimet, efektit
Christer Åberg – viulu
Kokoonpano > Muut tekijät

Dan Swanö – tuottaja
Jeroen van Valkenburg – kansikuva
Arvostelut

Imperiumi: 8/10
Metal Storm: 9.5/10
Sputnik Music:
Aiheesta muualla

Albumi Rain Without End Encyclopaedia Metallum -sivustolla (englanniksi)
Rain Without End discogs.com -sivustolla
Renault R.S.17

| Renault R> S.17 |
| --- | --- |

Talli:   Renault
Kuljettajat:  27.  Nico Hülkenberg 30.  Jolyon Palmer
Teknisiä tietoja
Renkaat:  P Pirelli
Polttoaine:  BP
Jarrut:  Brembo
Moottori:  Renault 1.6 L (1606cm³) turboahdettu V6-suorasuihkutusmoottori, rajoitettu 15000 rpm
Kilpailuhistoria
Debyytti:   Australian GP 2017
Kilpailuja:  20
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  57
Valmistajien maailmanmestaruuksia:  0
Kuljettajien maailmanmestaruuksia:  0
Renault R.S.17 on Formula 1 -talli Renaultin käyttämä auto kaudella 2017. Autolla kilpailevat Saksasaksalainen Nico Hülkenberg ja brittiläinen Jolyon Palmer. Testikuljettajana toimii Sergei Sirotkin.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Renault | Renault V6 | P |  |  | AUS | CHN | BHR | RUS | ESP | MON | CAN | AZE | AUT | GBR | HUN | BEL | ITA | SIN | MAL | JPN | USA | MEX | BRA | ABU | 57 | 6. |
| 2017 | Renault | Renault V6 | P | 27 |  Nico Hülkenberg | 11 | 12 | 9 | 8 | 6 | Kesk. | 8 | Kesk. | 13 | 6 | 17† | 6 | 13 | Kesk. | 16 | Kesk. | Kesk. | Kesk. | 10 | 6 | 57 | 6. |
| 2017 | Renault | Renault V6 | P | 30 |  Jolyon Palmer | Kesk. | 13 | 13 | Kesk. | 15 | 11 | 11 | Kesk. | 11 | DNS | 12 | 13 | Kesk. | 6 | 15 | 12 |  |  |  |  | 57 | 6. |
| 2017 | Renault | Renault V6 | P |  |  |  |  |  |  |  |  |  |  |  |  |  |  |  |  |  |  |  |  |  |  | 57 | 6. |
| 2017 | Renault | Renault V6 | P | 55 |  Carlos Sainz Jr. |  |  |  |  |  |  |  |  |  |  |  |  |  |  |  |  | 7 | Kesk. | 11 | Kesk. | 57 | 6. |
| 46 |  Sergei Sirotkin |  |  |  | TD | TD |  |  |  | TD |  |  |  |  |  | TD |  |  |  |  |  |  |  |  |  |  |  |
Aiheesta muualla

Kuvia tai muita tiedostoja aiheesta Renault R.S.17 Wikimedia Commonsissa
Autot, jotka kilpailivat Formula 1 -kaudella 2017
Mercedes F1 W08 EQ Power+
Red Bull RB13
Ferrari SF70H
Force India VJM10
Williams FW40
McLaren MCL32
Scuderia Toro Rosso STR12
Haas VF-17
Renault R.S.17
Sauber C36
Richelieu (Indre-et-Loire)

| Richelieu (Indre-et-Loire) |
| --- | --- |
 Kaupungin portti
 vaakuna
 Richelieu (Indre-et-Loire)
 Koordinaatit: 47°00′54″N, 0°19′28″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Chinon
Pinta-ala:  
 – Kokonaispinta-ala:  5,1 km²
Väkiluku (2017):  1 678 
 – Väestötiheys:  330 as./km²
Kunnan numero:  37196
 
 Kunnan kotisivut 
Infobox OKVirheellinen NIMI-arvo: 
Richelieu on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 60 kilometriä Toursin kaupungista lounaaseen.
Richelieu on nimensä mukaan kardinaali Richelieun 1600-luvulla rakennuttama ihannekaupunki. Kaupungin suunnittelusta vastasi arkkitehti Jacques Lemercier. Kaupunki on symmetrinen, suorakaiteen muotoinen kaupunki, joka on 620 metriä pitkä ja 390 metriä leveä. Kaupunkia rajaa muurit ja vallihauta. Kaupungin keskellä on pääkatu (Grande Rue), jota reunustaa yksityiset palatsit. Yksi palatsi,  Grande Rue 28, on entisöity ja siellä voi tutustua kardinaaliin ja hänen kaupunkiinsa.
Kaupunki vuonna 1657
Kauppahalli ja Notre-Damen kirkko
Richelieun patsas
Aiheesta muualla

Kuvia tai muita tiedostoja aiheesta Richelieu (Indre-et-Loire) Wikimedia Commonsissa
Richie Dunn

| Richie Dunn> Henkilötiedot |
| --- | --- |
Syntynyt: 12. toukokuuta 1957 Boston, Massachusetts, Yhdysvallat
Kuollut: 20. syyskuuta 2016 (59 vuotta) Buffalo, New York, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  88 kg
Pelaajaura
Pääsarjaura:  1977–1989
Seurat:  Buffalo Sabres (NHL) Calgary Flames (NHL) Hartford Whalers (NHL)
Richie L. Dunn (12. toukokuuta 1957 Boston, Massachusetts – 20. syyskuuta 2016 Buffalo, New York) oli yhdysvaltalainen jääkiekkoilija, pelipaikaltaan puolustaja. Vuosina 1977–1989 Dunn pelasi NHL:ssä 483 runkosarjan ottelua, joissa teki tehopisteet 36+140=176. NHL-urallaan Dunn edusti Buffalo Sabresia, Calgary Flamesia ja Hartford Whalersia.
Ura

Dunn teki vapaana pelaajana sopimuksen Buffalo Sabresin kanssa vuonna 1977. Ensimmäisellä kaudellaan hän pelasi Buffalossa 25 peliä, mutta suurimman osan kaudesta hän pelasi AHL:n Hershey Bearsissä. Toisella NHL-kaudellaan Dunn pelasi 24 peliä Buffalossa, mutta kolmannella kaudella (1979–1980) hän pelasi jo koko kauden Buffalossa. Buffalo myi Dunnin, maalivahti Don Edwardsin ja varausoikeuksia kesäkuussa 1982 Calgary Flamesiin, josta se sai vaihdossa varausoikeuksia. Heinäkuussa 1983 Calgary myi Dunnin ja Joel Quennevillen Hartford Whalersiin, josta se sai vaihdossa Mickey Volcanin. Kesällä 1986 Dunn palasi Buffaloon, kun hän solmi seuran kanssa pelaajasopimuksen vapaana pelaajana. Dunn pelasi Buffalon organisaatiossa vuoteen 1990, jolloin hän lopetti uransa.
Dunn edusti Yhdysvaltain jääkiekkomaajoukkuetta vuoden 1981 Kanada-cupissa sekä vuoden 1986 maailmanmestaruuskilpailuissa.
Kaudella 1984–1985 Dunn palkittiin Eddie Shore Awardilla AHL:n kauden parhaana puolustajana.
Rakkularauhanen

Miehen sukuelinten anatomiaa.
1. Virtsarakko. 2. Häpyliitos. 3. Siitin.
4. Paisuvaiskudos. 5. Terska. 6. Esinahka.
7. Virtsaputki. 10. Rakkularauhanen.
11. Siemenheittotiehyt. 12. Eturauhanen.
13. Bulbouretraali- eli Cowperin rauhanen.
15. Siemenjohdin. 16. Lisäkives. 17. Kives.
18. Kivespussi.
Rakkularauhanen (lat. glandula vesiculosa, glandula seminalis tai vesicula seminalis) on miehen lisäsukupuolirauhasiin kuuluva rauhanen, joka tuottaa suurimman osan siemennesteen nestemäisestä osasta.
Anatomiaa

Rakkularauhanen on muutaman senttimetrin mittainen, parillinen, pitkänomainen ja kiemurainen rauhanen, joka sijaitsee eturauhasen takana siemenjohtimien loppupäässä virtsarakon ja peräsuolen välissä.
Rakkularauhasta ympäröi sileän lihaksen kerros, joka supistelee siemensyöksyn aikana tyhjentäen rakkularauhasen eritteen siemenheittotiehyiden kautta virtsaputkeen.
Rakkularauhasen merkitys

Rakkularauhanen tuottaa suurimman osan siemennesteen plasmasta, jota suurin osa siemennesteen tilavuudesta on. Rakkularauhasen erite sisältää ravinteita siittiöitä varten, ja siittiöt kulkeutuvat sen mukana. Rakkularauhasen supistelu siemensyöksyn yhteydessä aiheuttaa siemennesteen pumppautumista elimistöstä pois.
Rakkularauhasen sairaudet

Tavallisin rakkularauhasen sairaus on rakkularauhasen tulehdus eli vesikuliitti tai vesiculitis. Usein eturauhasen tulehdukseen voi liittyä myös rakkularauhasen tulehdus, jolloin kyseessä on prostatovesikuliitti tai prostatovesiculitis. Etu- ja rakkularauhasen tulehdukset ovat yleensä vaarattomia, joskin ikäviä. Tulehdusten yhteydessä voi mm. verta esiintyä siemennesteessä.
Lähteitä

www.uku.fi (Arkistoitu – Internet Archive)
www.tohtori.fi
www.ess.fi
www.tohtori.fi Vesikuliitti
Rakkularauhanen.
Seminal vesicle = rakkularauhanen.
Vas deferens = siemenjohdin.
 Urethra = virtsaputki.
Prostate = eturauhanen.
Ejaculatory duct = siemenheittotiehyt.
Renault R23

| Renault R23/R23B |
| --- | --- |
 Jarno Trulli Yhdysvaltain GP:ssä.
Talli:   Renault
Suunnittelija(t):   Mike Gascoyne
Kuljettajat:  7.  Jarno Trulli 8.  Fernando Alonso
Testikuljettajat:   Allan McNish  Franck Montagny
Teknisiä tietoja
Renkaat:  M Michelin
Moottori:  Renault RS23
Kilpailuhistoria
Debyytti:  Australian GP 2003
Kilpailuja:  16
Voittoja:  1
Paalupaikkoja:  2
Nopeimpia kierroksia:  1
Palkintosijoja:  5
MM-pisteitä:  88
Valmistajien maailmanmestaruuksia:  0
Kuljettajien maailmanmestaruuksia:  0
Renault R23 oli Formula 1 -talli Renaultin käyttämä auto kaudella 2003. Autolla kilpailivat italialainen Jarno Trulli ja espanjalainen Fernando Alonso.